দেশবরেণ্য প্রখ্যাত চিত্রশিল্পী-প্রফেসর রফিকুন নবী (র’নবী) দীর্ঘদিন ঢাকা বিশ্ববিদ্যালযের চারুকলা অনুষদের অধ্যাপক, বিভাগীয় প্রধান, ডিন প্রভৃতি দায়িত্ব পালন করেন। তিনি আর্টিস্ট এ্যাসোসিয়েশনের সভাপতি এবং ঢাকা বিশ্ববিদ্যালযের টিচার্স এ্যাসোসিয়েশনের সদস্য ছিলেন। দেশ-বিদেশে তাঁর শিল্পকর্মের অসংখ্য প্রদর্শনী হয়েছে। বাংলাদেশ শিল্পকলা একাডেমির ন্যাশনাল আর্ট গ্যালারী, জাতীয় যাদুঘর, বঙ্গভবন, গণভবন, সংসদভবন, প্রধানমন্ত্রীর সচিবালয়, মুক্তিযুদ্ধ যাদুঘর, শাহজালাল আন্তর্জাতিক বিমানবন্দরসহ দেশ-বিদেশের গুরুত্বপূর্ণ স্থানে তাঁর শিল্পকর্ম স্থান পেয়েছে।